cyanic-selkie/wikianc huggingface dataset:
Գլխավոր ուղևորը
Լուսանկարը և արձագանքներ
Ավիավթարից մի քանի օր անց change.org կայքում հայտնվել է հանրագիր Պուլկովո օդանավակայանում Դարինա Գրոմովայի հուշարձանը կանգնեցնելու համար։ Ըստ նախաձեռնողների մտահղացման՝ դա պետք է լիներ «գլխավոր ուղևորի» քանդակը փոքր ինքնաթիռը ձեռքին։ Մի քանի օրվա ընթացքում հանրագիրը հավաքել է ավելի քան 160 հազար ստորագրություն  ։ Ռուսաստանի երիտասարդության միությունը նամակ է ուղարկել հայտնի քանդակագործ Զուրաբ Ծերեթելիին՝ խնդրելով դառնալ կոմպոզիցիայի հեղինակը, որը պետք է ներառեր Դարինա Գրոմովայի արձանը։ Զուրաբ Ծերեթելին համաձայնել է ստեղծել հուշարձանը և հայտարարել է, որ ունի մի քանի տարբերակներ, և ինքը համաձայն է հուշարձանի վրա աշխատել անվճար ։ Դրանից առաջ Սանկտ Պետերբուրգի իշխանությունները հայտարարել են, որ քաղաքը միջոցներ չունի հուշարձանի ստեղծման համար, սակայն այն կարող է ընդունվել որպես նվեր։ Սանկտ Պետերբուրգի գլխավոր ճարտարապետ Ալեքսանդր Պետրովը նշել է, որ հուշարձանը չարժի տեղադրել Պուլկովո օդանավակայանում, քանի որ այդ դեպքում այն ողբերգական մտքեր կներշնչի ուղևորներին ։
Ավիավթարից մեկ տարի անց կատարվածից ցնցված կոմպոզիտոր Իգոր Մատվիենկոն գրել է «Жить» երգի երաժշտությունը։ 2016 թվականին երգի ստեղծումն ավարտվել է, այն կատարել են ռուսական էստրադայի 27 արտիստներ։ Նույնպես մեկ տարի անց «The Davincies» խումբը ձայնագրել է Դարինային նվիրված իր «Главный пассажир» երգը ։
Արտաքին հղումներ
Կատեգորիա:Լուսանկարներ
Սերգեյ Ռևյակին
Սերգեյ Պավլովիչ Ռևյակին (ռուսերեն՝ Серге́й Па́влович Ревя́кин, ապրիլի 2, 1995 թ., Կրոնշտադտ, Սանկտ Պետերբուրգ, Ռուսաստան), ռուս ֆուտբոլիստ, դարպասապահ, խաղում է ԲԿՄԱ ակումբում։
Ակումբային
Ռևյակինը ծնվել է Կրոնշտադտում, 10 տարեկանից սկսած սկսել է զբաղվել ֆուտբոլով, մարզվել է «Զենիթ» ակումբի դպրոցում, որտեղ նրա մարզիչն էր Անվեր Կոնեևը։ Մինչև 12 տարեկանը խաղում էր հարձակվողի դիրքում ։ Մարզչի հետ ունեցած կոնֆլիկտի պատճառով ֆուտբոլիստը ստիպված էր հեռանալ, իսկ 2008 թ. նա արդեն խաղում էր «ԲԿՄԱ» ակումբի դպրոցում։ 2011 թ. նա ընդգրկվեց «Բանակայինների» հայտացուցակում 2011/12 մրցաշրջանի համար։ Նույն տարվա նոյեմբերի 27-ին առաջին անգամ հայտնվեց ԲԿՄԱ-ի հիմնական կազմի հայտացուցակում։ Այդ խաղում նրանց մրցակիցը «Անժի» ակումբն էր։ Խաղի 87-րդ րոպեին վերջին հույսի խախտման համար խաղադաշտից հեռացվեց ԲԿՄԱ-ի դարպասապահ Սերգեյ Չեպչուգովը։ Ռևյակինը խաղադաշտ մտավ փոխարինելով Գեորգի Շեննիկովին, սակայն չկարողացավ անառիկ պահել դարպասը։ Արդյունքում հաղթեցին «Անժի» ակումբի ֆուտբոլիստները ։
Այդ խաղում մտնելով խաղադաշտ, Ռևյակինը սահմանեց միանգամից մի քանի ռեկորդ. Ռուսաստանի առաջնություններում նա դարձավ առաջին 16-ամյա դարպասապահը (Անժիի հետ խաղում նա 16 տարեկան և 239 օրական էր)։ Ռուսաստանի և ԽՍՀՄ առաջնություններում Սերգեյից ավելի երիտասարդ եղել է միայն Դմիտրի Խարինը, ով խաղադաշտ մտավ «Տորպեդո» ակումբի կազմում 1984 թ., երբ նա 16 տարեկան և 97 օրական էր։ Ռուսաստանի առաջնություններում խաղացած ամենաերիտասարդ ֆուտբոլիստների ցանկում Ռևյակինը զբաղեցնում է 7-րդ տեղը։ Ամենաերիտասարդ մեկնարկային ֆուտբոլիստը Ալեքսեյ Ռեբկոն է, ով խաղադաշտ մտավ 2002 թ. «Սպարտակ» ակումբի կազմում, երբ նա ընդամենը 16 տարեկան և 78 օրական էր։ Ռևյակինը նաև դարձավ Ռուսաստանի առաջնություններում հանդես եկած «Բանակայինների» ամենաերիտասարդ ֆուտբոլիստը, անցնելով Վլադիսլավ Ռադիմովի սահմանած ռեկորդը 1992 թ.։ Այդ ժամանակ Ռադիմովը խաղադաշտ մտավ 16 տարեկան և 247 օրական տարիքում ։
2012 թ. մարտի 3-ին կայացած «Զենիթ» ակումբի հետ խաղը Ռևյակինը խաղաց ամբողջությամբ։ Չնայած այն բանին, որ դարպասպահը բաց թողեց 2 գնդակ, այնուամենայնիվ շատ դեպքերում կարողացավ փրկել իր թիմին։
Մրցելույթների վիճակագրություն
2012 թ. սեպտեմբերի 21-ի տվյալներով
Նվաճումներ
• Երիտասարդական առաջնության բրոնզե մեդալակիր - 2011, 2011/12, 2012/13
• Ռուսաստանի առաջնության բրոնզե մեդալակիր - 2011/12
• Ռուսաստանի առաջնության չեմպիոն - 2012/13
Հետաքրքիր փաստեր
• Սերգեյը «Արսենալ» ակումբի երկրպագուն է
• Աշխարհի ամենաուժեղ դարպասապահ է համարում Իկեր Կասիլյասին ։
Հղումներ
Կատեգորիա:Ռուս ֆուտբոլիստներ Կատեգորիա:1995 ծնունդներ Կատեգորիա:Ապրիլի 2 ծնունդներ Կատեգորիա:Ֆուտբոլի դարպասապահներ Կատեգորիա:Ռուսաստանի Պրեմիեր Լիգայի խաղացողներ
Մանուկյան
Մանուկյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Անձնանվանական հիմքով ազգանուններ Կատեգորիա:Հայերեն հիմքով ազգանուններ Կատեգորիա:Յան վերջածանցով ազգանուններ
Քարան Բրար
Քարան Բրար (Karan Brar, ), ամերիկացի դերասան։ Առավել հայտնի է «Ջեսսի» հեռուստասերիալում, ինչպես նաև «Թուլամորթի օրագիրը» ֆիլմում ու նրա հաջորդ մասերում խաղացած դերերով։
Կենսագրություն և կարիերա
Քարան Բրարը ծնվել է 1999 թվականի հունվարի 18-ին Վաշինգտոն նահանգի Ռեդմոնդ քաղաքում՝ հնդիկների ընտանիքում   ։ Մեծացել է Բոթելլում, ունի ավագ քույր՝ Սաբրինա անունով   ։ Դպրոցում սովորելու տարիներին հաճախել է դերասանական դասընթացների  ։ Դերասանական կարիերան սկսել է 11 տարեկանից՝ «Թուլամորթի օրագիրը» ֆիլմում խաղալով գլխավոր դերերից մեկը  ։ Միացյալ Նահանգներում մեծացած լինելու պատճառով Քարանն ուներ ամերիկյան ակցենտ։ Այդ դերի համար անհրաժեշտ հնդկական ակցենտին տիրապետելու համար նա ստիպված է եղել պարապել ուսուցչի հետ ։ Նրան մեծ ճանաչում է բերել Ռավի Ռոսսի դերը Disney Channel հեռուստաալիքի «Ջեսսի» կատակեգական հեռուստասերիալում ։ 2015 թվականի փետրվարից հայտնի է դարձել, որ Բրարը նկարահանվում է այդ սերիալի սփին օֆֆում, որ կոչվում է «Ամառային ճամբար» ։
Պարգևներ
Բրարն ստացել է 3 «Երիտասարդ դերասան» մրցանակ՝ 2011 թվականին «Թուլամորթի օրագիրը» ֆիլմում, 2012 թվականին «Ջեսսի» հեռուստասերիալում և 2013 թվականին «Թուլամորթի օրագիրը 3» ֆիլմում խաղացած դերերի համար։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի կատակերգուներ Կատեգորիա:Ամերիկացի հեռուստատեսային դերասաններ Կատեգորիա:«Երիտասարդ դերասան» մրցանակի դափնեկիրներ Կատեգորիա:Ամերիկացի տղա երեխա դերասաններ Կատեգորիա:Ամերիկացի կինոդերասաններ
Ամալյեի տուն
Ամալյեի տուն (Casa Amatller), շինություն Բարսելոնայում` նեոգոթիկայի ու մոդեռնի ոճերով։ Ներկայիս տեսքը կառույցն ստացել է 1898-1900 թվականների միջակայքում ճարտարապետ Ժոզեպ Պուչ-ի-Կադաֆալկի նախագծով (osep Puig i Cadafalch):
Ամալյեի տունը գտնվում է Էշամպլե շրջանի (Eixample) Պասեչ դե Գրասիա փողոցում (Passeig de Gràcia), Բալիոյի և Լեո Մորերայի տների հարևանությամբ և նրանց հետ համարվում է «Անհամաձայնության թաղամասի» մաս (թաղամասն այդպես է կոչվել այն կազմող մոդեռն շինությունների ոճային անհամապատասխանության պատճառով)։
Տունը կառուցվել է 1875 թվականին, իսկ 1898 թվականին այն գնել է հրուշակագործ Անտոնիո Ամալյեն` տան վերակառուցումը հանձնարարելով ճարտարապետ Պուչ-ի-Կադաֆալկին։ Աշխատանքի ընթացքում, որին մասնակցել է նկարիչների ու կիրառական արվեստի վարպետների մի ողջ խումբ, վերանայվել է տան ողջ նախագիծն ու գեղարվեստական ձևավորումը։ Տան ճակատային հատվածն ունի աստիճանաձև անսովոր տեսք, որ հոլանդական գոթիկայի գործ է հիշեցնում, իսկ վերին հարկերի պատուհանների ձևավորման մեջ նկատելի են իսպանական գոթիկայի դրսևորումները ։ Չորրորդ հարկի` սյունաշարով պատշգամբը զարդարված է ցանցկեն խոյակներով։ Ճակատային մասի նուրբ վարդագույնը ակնարկ է տան սեփականատիրոջ մասնագիտության։ Ճակատային հատվածի քանդակային ձևավորումը հիմնականում իրականացրել է Էուսեբի Արնաու-ի-Մասկորտը (Eusebi Arnau i Mascort): Գլխավոր մուտքը զարդարված է աստվածաշնչյան թեմաներով քանդակներով, մասնավորապես` վիշապի հետ կռվող սուրբ Գևորգի պատկերով, և միջնադարյան լեգենդների սյուժեներով։ Ավելի վերև տեղադրված այլաբանական կերպարները խորհրդանշում են երաժշտությունը, ճարտարապետությունն ու քանդակագործությունը։ Մուտքի մոտ տեղադրված է նաև տան սեփականատիրոջ այլաբանական կերպարը։
Շենքն ունի երկու մուտք, որոնցից ավելի բարձրը նախատեսված է եղել կառքերի մուտքի համար։ Մուտքի դռների միջև տեղադրված է Ամալյեի տոհմական վահանը։ Տան նախասրահն ու աստիճանները բնորոշ են կատալոնյան մոդեռնին. օգտագործված է քար (սյուներ), փայտ (առաստաղ), կռած երկաթ (լամպեր), գունավոր սալիկներ (պատեր) ։ Տան ներքին բակը ծածկված է վիտրաժով։
1976 թվականին արքայական հրամանով Ամալյեի տունը հռչակվել է ազգային նշանակության հուշարձան։ Տան վերին հարկերում տեղակայված է Իսպանական արվեստի Ամալյե ինստիտուտը (Institut Amatller d’Art Hispànic), որն ունի իսպանական արվեստին վերաբերող ընդարձակ գրադարան ։
Արտաքին հղումներ
Կատեգորիա:Բարսելոնայի շենքեր և կառույցներ Կատեգորիա:Բարսելոնայի ճարտարապետություն Կատեգորիա:Մոդեռն ճարտարապետություն
Ալ-Հասաքա
Ալ-Հասաքա (الحسكة, Hesîçe, Hesêçe), քաղաք Սիրիայի Արաբական Հանրապետության հյուսիս-արևելքում։ Համանուն մարզի վարչական կենտրոնն է։ Բնակչության թվով՝ 188,160 մարդ, մեկն է Սիրիայի 10 ամենամեծ քաղաքներից և ամենամեծը մարզում։ Ալ-Հասաքայի բնակչության զգալի մասը կազմում են ասորիներն ու քրդերը, կան նաև արաբներ ու հայեր ։ Քաղաքի տարածքով հոսում է Եփրատի վտակ Խաբուր գետը։ Գտնվում է Դամասկոսից 600 կմ, Հալեպից` 494 կմ, Դեյր-էլ-Զորից` 179 կմ հեռավորության վրա։
Աշխարհագրություն
Ալ-Հասաքան տեղակայված է Թուրքիայի Քամիշլի սահմանամերձ քաղաքից 80 կմ հեռավորության վրա։ Եփրատի ձախ վտակ Խաբուր գետը, որ սկիզբ է առնում Թուրքիայի սահմանի մոտ գտնվող Ռաս ալ-Այն (ալ-Հասաքա) քաղաքի մոտ, հոսում է Ալ-Հասաքա քաղաքի միջով։ Վերջինիս մոտ Խաբուր գետին է միախառնվում Ջայջայ գետը։
Պատմություն
Ալ-Հասաքան շրջապատված է նախապատմական մի քանի բնակատեղիներով։ Դրանցից ամենահայտնիներն են Թել Բրակը, որ գտնվում է Ալ-Հասաքայից 45 կմ դեպի հյուսիս-արևելք, և Թել Քնեդիգը, որ տեղակայված է Ալ-Հասաքայից 20 կմ դեպի հարավ։ Օսմանյան կայսրության ժամանակ Ալ-Հասաքան աննշան քաղաք էր։ Ներկայիս բնակավայրը հիմնադրվել է 1922 թվականի ապրիլին Ֆրանսիական ռազմակայանի կողմից։ Հայերի ցեղասպանությունից ու Թուրքիայից նրանց արտաքսումից հետո շատ հայեր հաստատվեցին ԱԼ-Հասաքայում և նպաստեցին քաղաքի զարգացմանը 1920-ական թվակյաններին։ Ֆրանսիական մանդատի տարիներին ասորիները, որ վտարվեցին Իրաքից Սումայիլյան կոտորածի ժամանակ, մի շարք բնակավայրեր հիմնադրեցին Խաբուր գետի ափին 1930-ական թվականներին։ Այդ ժամանակ ֆրանսիական զորքերը տեղավորված էին Ցիտադել Հիլում։ 1942 թվականին Ալ-Հասաքան ուներ 7,835 բնակիչ, քաղաքում գործում էին մի քանի դպրոցներ, երկու եկեղեցի, բենզալցակայան։ Նոր քաղաքը սկսեց զարգանալ 1950-ական թվականներին՝ դառնալով գավառի վարչական կենտրոն։ Ալ-Հասաքա ու Քամիշլի քաղաքները ծաղկում ապրեցին 1960-ական թվականներին, երբ Սիրիայի հյուսիս-արևելքում սկսեց բուռն զարգացում ապրել բամբակագործությունը։ 1970-ական թվականներին զարգացավ նաև նավթարդյունաբերությունը։
2007-2008 թվականներին Ալ-Հասաքայի կենտրոնում կատարվեցին հնագիտական պեղումներ և հայտնաբերվեցին կավե աղյուսներից կառուցված պատեր, որ վերաբերում են Նոր ասորական դարաշրջանին՝ մ. թ. ա. 8-11 դարերին, ինչպես նաև 5-րդ դարի բյուզանդական եկեղեցու ավերակներ։ Գտնվեցին նաև բնակության հետքեր, որոնք վերաբերում են վաղ իսլամական ժամանակաշրջանին։
Սիրիայի քաղաքացիական պատերազմ
Սիրիայի քաղաքացիական պատերազմի ժամանակ Ալ-Հասաքան վերահսկվում էր սիրիական բանակի ու քրդերի կողմից։ 2014 թվականի օգոստոսին քաղաքը պաշարեցին Իրաքի և Լևանտի իսլամական պետության զորքերը, որոնց մինչ այդ անհաջող փորձեր էին արել գրավելու այն ։
Ժողովրդագրություն
2004 թվականին քաղաքի բնակչությունը կազմում էր 188,160 մարդ։ Նրանց մեծ ման արսորիներ ու քրդեր են։ ԿԱն նաև քիչ թվով արաբներ ու հայեր։ Քաղաքում կան առնվազն չորս մեծ եկեղեցիներ, քանզի քաղաքում մեծ թիվ են կազմում քրիստոնյաները։
Մարզական կյանքը
Ալ-Ջազիրան քաղաքի ամենամեծ ֆուտբոլային ակումբն է, որը խաղում է Բասել ալ-Ասադ մարզադաշտում։
Ծանոթագրություններ
Կատեգորիա:Սիրիայի քաղաքներ Կատեգորիա:Ալ-Հասաքայի գավառ Կատեգորիա:Վերին Միջագետք
Ալ-Կունեյտրա
Պատմություն
Պատերազմի ավարտից հետո՝ 1974 թվականի մայիսին, ԱՄՆ-ի նախաձեռնությամբ Իսրայելի և Սիրիայի միջև կնքվել է համաձայնագիր՝ համաձայն որի Իսրայելի կողմից գրավված տարածքը պետք է դառնա չեզոք գոտի երկու երկրների միջև և գտնվի ՄԱԿ-ի զինված ուժերի հսկողության ներքո։
Մինչև 1973 թվականը Ալ-Կունեյտրայում բնակվում էր 17000 մարդ։
ՄԱԿ-ի այն ժամանակվա գլխավոր քարտուղար Նիս Գորան Հուսինգը Ալ-Կունեյտրա այցելելուց հետո հայտարարել էր, որ քաղաքը ամբողջությամբ թալանվել և ոչնչացվել է ։
ԱՄՆ-ի փախստականների և միգրանտների հարցերով հանձնաժաղովը հայտարարել էր, որ Իսրայելի գրավումից հետո իսրայելցիները քաղաքը բուլդոզերներով ավերել են ։
1974 թվականից Ալ-Կունեյտրան գտնվում է ՄԱԿ-ի խաղաղապահ առաքելություն իրականացնող զինված ուժերի հսկողության ներքո։ Քաղաքը և հարակից տարածքները համարվում են բարձր ռիսկային գոտի ականների առկայության պատճառով։
Սիրիական ճգնաժամի ընթացքում քաղաքը մի քանի անգամ անցել է Իսլամական պետություն խմբավորման ահաբեկիչների հսկողությանը։
Ուեյվերլի Փլեյսի կախարդները
Սյուժե
Նյու Յորքից եկած Ռուսսոների հասարակ ընտանիքը այդքան էլ հասարակ չէ եթե ավելի լավ ճանաչենք նրանց։ Ջերրի և Թերեզա Ռուսսոները երեք դեռահասների ծնողներ են, ովքեր բոլոր երեխաների պես դպրոց են գնում, սիրահարվում են չարաճճիություն են անում։ Սակայն մյուս դեռահասներից նրան մի բան է անջատում` Ալեքսը, Ջաստինը և Մաքսը կախարդներ են։
Ժամանակը ետ տանելը և ինքնաթիռ գորգ վարելը ոչ բոլորն են կարողանում անել։ Ալեքսը կախարդանք օգտագործել չիմանալու պատճառով անընդհատ պատմությունների մեջ է ընկնում, իսկ նրա ավագ եղբայրը` Ջասթինն ընդհակառակը, նա տքնաջան սովորում է կախարդանքի բոլոր կանոնները, նրա աշխատասիրությանը կարելի է նախանձել։ Իսկ Մաքսը` ընտանիքի ամենափոքր անդամը, կարևոր չի համարում այդքան աշխատելը։
Կարելի է մտածել, որ այդպիսիս անսվոր կարողություններով ընտանիքը կարող էր սովորական ձևով ապրել, եթե չլիներ մի փոքր մասնիկ։ Մինչև 18 տարեկանը երեխաներից միայն մեկին թույլ կտրվի պահպանել իր կախարդանքը։
Ուեյվերլի Փլեյսի կախարդները ֆիլմում
«Ուեյվերլի Փլեյսի կախարդները ֆիլմում» (Wizards of Waverly Place: The Movie) — ամերիկյան հեռուստաֆիլմ, որը նկարահանվել է «Ուեյվերլի Փլեյսի կախարդները» կատակերգական հռուստասերիալի հիման վրա։ Ֆիլմի պրեմիերան տեղի է ունեցել 2009 թվականի օգոստոսի 28-ին Disney Channel ալիքի եթերում։ 2010 թվականին ֆիլմը ստացել է Էմմի պարգևը, որպես լավագույն մանգական ծրագիր։ Ֆիլմում նկարահանվել է ֆիլմի ամբողջ դերասանական կազմը։
Կախարդների վերադարև։ Ալեքսն ընդդեմ Ալեքսի
Կախարդների պայքարը։ Ալեքսն ընդդեմ Ալեքսի (The Wizards Return: Alex vs. Alex) — ամերիկյան հեռուստաֆիլմ, որը նկարահանվել է «Ուեյվերլի Փլեյսի կախարդները» կատակերգական հռուստասերիալի հիման վրա։ «Ուեյվերլի Փլեյսի կախարդները ֆիլմում» Ֆիլմը ֆիլմի առաջին մասն է։ Պրեմիերան կայացել է 2013 թվականին Disney Channel ալիքի շրջանակներում։
Նկարահանումների վայրը
Իրականում, այն բոլոր վայրերը որոնք ցույց են տրվել սերիալում, իրականությունում գոյություն չունեն։ Նյուր Յորքում` որտեղ ապրում էր Ռուսսոների ընտանիքը, նկարահանվել են միան որոշ շենքեր և որոշ բնական պատկերներ։ Tribeca Prep դպրոցը` որտեղ հաճախում են սերիալի գլխավոր հերոսները, նույնպես հնարված է։ Նրա տարածքի համար պրոդյուսերները ընտրել են Մահեթենյան դպրոցներից մեկը։ Բոլոր հիմնական նկարահանումները անց են կացվել Լոս Անջելեսի հիմնարկներից մեկում, որտեղ իրենց ժամանակում նկարահանվել են Զակը Կոդին, ինչպես նաև վամպիրների մասնակցությամբ ֆիլմի` «Իրական Արյուն» ֆիլմի նկարահանումները։ Ստուդյայում պատրասստել են ընդանեկան սրճարանը, երեխաների սենյակները, դպրոցի ներքին սենյակները և նրանց թաքստոցը, որի մեջ կարելի է մտնել սառնարանի դռան միջոցով և որտեղ երիտասարդ կախարդները կախարդանք են սովորում։
Արտաքին հղումներ
Կատեգորիա:Ամերիկյան ֆենտեզի հեռուստասերիալներ Կատեգորիա:Անգլերեն հեռուստասերիալներ
Կուլոնժ Կոան
Կուլոնժ Կոան (Coulonges-Cohan), համայնք Ֆրանսիայում, գտնվում է Պիկարդիայի մարզում։ Համայնք տեղակայված է Էնա գավառում։ Մտնում է Ֆեր ան Տարդենուա կանտոնի կազմի մեջ։ Համայնքի շրջանը Շատո Տերրին է։
INSEE կոդ՝ 02220։
Բնակչություն
2010 թվականին համայնքի բնակչությունը կազմում է 428 մարդ։
Տնտեսություն
2010 թվականին աշխատունակ տարիքի 272 մարդկանցից (15-64 տարի) 211-ը եղել է տնտեսապես ակտիվ, 61-ը՝ ոչ ակտիվ (ցուցանիշը կազմել է 77,6%, 1999 թվականին եղել է 73,7%)։ 211 տնտեսապես ակտիվ բնակիչներից աշխատում են 185 մարդ (99 տղամարդ և 86 կին), գործազուրկ եղել է 26 մարդ (14 տղամարդ և 12 կին)։ 61 ոչ ակտիվ բնակիչներից 23 մարդ եղել է աշակերտ կամ ուսանող, 24-ը՝ թոշակառու, 14-ը ոչ ակտիվ է եղել այլ պատճառներով ։
Խան Առնաբա
Խան Առնաբա (خان أرنبة), լքված քաղաք Սիրայի Արաբական Հանրապետության հարավում՝ Ալ-Կունայտրայի մարզում գտնվում Գոլանի բարձունքում։ Հանդիսանում է Խան Առնաբայի շրջանի վարչական կենտրոնը։ Քաղաքի գտնվում է ՄԱԿ-ի խաղաղապահ առաքելության հսկողության տակ գտնվող տարածքի անմիջական հարևանությամբ։
Աշխարհագրություն
Քաղաքը գտնվում է երկրի հարավարևելյան մասում Գոլանի բարձունքում, տեղակայված է ծովի մակարդակից 1020 մետր բարձրության վրա հեռավորությունը մարզկենտրոն Ալ-Կունեյտրայից կազմում է 15 կմ։ Ամենամոտ բնակավայրերն են հյուսիսում։ Սաասա և Ջուբատ ալ-Խասհաբ, հարավում՝ Ալ-Կունեյտրա, Աջամ և Բարիկա։ Համանուն Խան Առնաբայի շրջանի վարչական կենտրոն է։
Բանկչություն
2004 թվականի պաշտոնական մարդահամարի տվյալներով քաղաքի բնակչությունն կազմում է 7,375 մարդ։ Իսկ համանուն շրջանի բնակչություն իր 19 բնակավայրերով կազմում է 42,980 մարդ ։
Ծանոթագրություններ
Կատեգորիա:Սիրիայի քաղաքներ Կատեգորիա:Ալ-Կունեյտրայի գավառ
BNP Paribas
BNP Paribas (արտասանվում է Բե-Էն-Պե Պարիբա), ֆրանսիական ֆինանսական կոնգլոմերատ, Crédit Agricole-ի, Société Générale-ի և Groupe BPCE-ի հետ մեկտեղ կազմում է այդ երկրի բանկային շուկայի «մեծ քառյակը» ։ 2018 թվականին իր ունեցած ակտիվների ծավալով աշխարհի խոշորագույն բանկերի շարքում զբաղեցրել է իններորդ տեղը ։ 2010 թվականին Global Finance ամսագրի հրատարակած աշխարհի 50 ամենահուսալի բանկերի ցանկում գրավել է 18-րդ տեղը ։ 2011 թվականից ներառված է համաշխարհային մասշտաբով համակարգային նշանակություն ունեցող բանկերի շարքում ։ Համարվում է Եվրոպայի խոշորագույն և աշխարհի յոթերորդ բանկը ։ Կազմավորվել է 2000 թվականին Փարիզի ազգային բանկի (BNP) և Paribas բանկի միաձուլման արդյունքում։ Գրանցված է Euronext Paris բորսայի առաջին շուկայում ու Euro Stoxx 50 բորսային շուկայի ինդեքսում, ինչպես նաև ֆրանսիական CAC 40 index ինդեքսում։
BNP Paribas-ը ինչպես հատավճարային, այնպես էլ ներդրումային ծառայություններ է մատուցում 30 միլիոնից ավելի հաճախորդների Ֆրանսիայում, Իտալիայում, Բելգիայում ու Լյուքսեմբուրգում։ Նրա դուստր ընկերությունները գործում են նաև Լեհաստանում, Ուկրաինայում, Թուրքիայում, Հյուսիսային Աֆրիկայում։ Հյուսիսային ու Հարավային Ամերիկաներում էլ հանդես է գալիս Bank of the West բրենդով։
Արտաքին հղումներ
Կատեգորիա:Ֆրանսիայի բանկեր
Արտաշես Աբեղյան
Արտաշես Գաբրիելի Աբեղյան, հայ բանասեր, պատմաբան, մանկավարժ, հասարակական-քաղաքական գործիչ։ ՀՅԴ կուսակցության անդամ։
Մանուկ Աբեղյանի եղբորորդին։
Ավարտել է Շուշիի թեմական (1890 թ.), Թիֆլիսի Ներսիսյան (1895 թ.) դպրոցները, Էջմիածնի Գևորգյան ճեմարանը (1899 թ.)։ Սովորել է Մարբուրգի, Բեռլինի, Լայպցիգի համալսարաններում (1899-1904 թթ.)։ 1919-1920 թթ.-ին՝ ՀՀ խորհրդարանի անդամ։ 1920 թվականին մեկնել է Գերմանիա։ 1922–1945 թվականներին՝ Բեռլինի և Մյունխենի համալսարանների պրոֆեսոր։ Գլխավորել է 1942 թվականին Բեռլինում ստեղծված Հայ ազգային խորհուրդը, որի նպատակը «բոլշևիկյան լծից ու ռուսական տիրապետությունից» Հայաստանի ազատագրումն էր Գերմանիայի օգնությամբ ։
Կենսագրություն
Սովորել է ծննդավայրի, ապա Շուշիի թեմական, Թիֆլիսի Ներսիսյան դպրոցներում, Էջմիածնի Գևորգյան ճեմարանում, այնուհետև կրթությունը շարունակել է Գերմանիայում (Մարբուրգի, Լայպցիգի և Բեռլինի համալսարաններում), ստացել փիլիսոփայական դոկտորի աստիճան։ 1905-1919 թվականներին ուսուցչություն է արել Թիֆլիսի Ներսիսյան և Հովնանյան դպրոցներում, ինչպես եւ պետական գիմնազիաներում։ Աշխատակցել է ժամանակի մամուլին։ Գրել է պատմաբանասիրական աշխատություններ («Թլվատ Դավիթ» (1902 թ.), «Քննություն Աստվածաշնչի հին հայերենի թարգմանության» (1906 թ.) և այլն), ուսումնասիրություններ Ստեփանոս Նազարյանի, Միքայել Նալբանդյանի մասին, կազմել դասագրքեր, բառարաններ։
1919-1920 թվականներին եղել է Հայաստանի Հանրապետության խորհրդարանի անդամ, խորհրդային իշխանության հաստատումից հետո՝ քաղաքական վտարանդի։ Բնակություն է հաստատել Գերմանիայում, եղել Բեռլինի (1922-1945 թթ.) ապա՝ Մյունխենի համալսարանների արևելյան լեզուների ֆակուլտետների հայագիտական ամբիոնների հիմնադիր և պրոֆեսոր։ Երկրորդ համաշխարհային պատերազմի ժամանակ գլխավորել է 1942 թվականին Բեռլինում ստեղծված Հայ ազգային խորհուրդը, որի նպատակն էր Գերմանիայի օգնությամբ Հայաստանի ազատագրումը բոլշևիկյան լծից ու ռուսական տիրապետությունից, Հայաստանի քաղաքական ինքնավարության վերականգնումը ։
Աշխատություններ
Լույս են տեսել «Թլուատ Դաւիթ» (Թիֆլիս, 1902), «Քննութիւն Աստուածաշնչի հին հայերէն թարգմանութեան» (1906), «Քերովբէ Պատկանեան Դորպատում» (Վիեննա, 1949), «Ստեփանոս Նազարեան եւ Դորպատ» (Բուենոս Այրես, 1954) «Արմենիա» տպարան) աշխատությունները։ Կազմել է բառարաններ («Ուղղագրական բառ֊գրքոյկ» (Թիֆլիս, 1909, վերահրտ. Թեհրան, 1962, 1999), «Ուղղագրական բառարան հայերէն լեզուի» (Շտուտգարդ, 1947), դասագրքեր («Աշխարհագրութեան դասագիրք», մաս 1-3, Թիֆլիս, 1909-1910), «Հայրենագիտութեան ուսուցում» (Թիֆլիս, 1910) ուղեցույց-ձեռնարկը, «Հայ միջնադարեան առակները» (Երևան, 1998) ժողովածուները։
Թարգմանել է Զոմբարտ Վեռների «Բանուորական հարց» (1906 թ., Թ., «Հերմես» տպարան) աշխատությունը, Իվանովի «Ընդհանուր աշխարհագրութեան դասագիրք»–ը (մաս 1, 2, 1907 թ., 1908 թ., Թ., Նվարդ Ացանյանցի տպարան), Գյոթեի «Թատերգութիւնները» (հրտ.՝ Երևան, 1995) ։
Լանտիեռ
Լանտիեռ (Lentillères), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 210 մարդ, բնակչության խտությունը` 24.08 մարդ/կմ²։ Բնակավայրը զբաղեցնում է 8.72 կմ² տարածք։
Աշխարհագրություն
Գտնվում է Փարիզ քաղաքից 500 կմ հարավ, Լիոն քաղաքից` 135 կմ հարավ, Պրիվա քաղաքից` 27 կմ հարավ-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 129 աշխատունակ (15-64 տարեկան) բնակիչ, որոնցից ակտիվ էին 93-ը, իսկ ոչ ակտիվները` 36։ Ակտիվության ցուցանիշը կազմում է 72,1 %։ 93 աշխատունակ մարդկանցից աշխատել է 82 անձ (45 տղամարդ և 37 կին)։ Գործազուրկ են եղել 11 անձ (5 տղամարդ և 6 կին)։ 36 անաշխատունակներից 7-ը եղել են աշակերտներ կամ ուսանողներ, 16-ը` թոշակառուներ, իսկ 13-ը չեն աշխատել տարբեր պատճառներով ։
Լուի Տյուայոն
Լուի Տյուայոն (Louis Tuaillon, ), գերմանացի քանդակագործ ։
Կենսագրություն
Լուի Տյուայոնը 1879-1881 թվականներին սովորել է Բեռլինի Արվեստների բարձրագույն դպրոցում, 1882-1883 թվականներին քանդակագործ Ռեյնհոլդ Բեգասի ատելիեում վարպետ-աշակերտ է աշխատել։ 1885-1903 թվականներին այցելել է Հռոմ։ Այստեղ՝ 1890-1895 թվականներին ստեղծել է իր գլուխգործոցը՝ հեծյալ ամազոնուհու բրոնզե արձանը, որը ցուցադրվել է 1898 թվականին Բեռլինի Ազգային հին պատկերասրահի դիմաց, պատճենը տեղադրված է Տիրգարտենում։
1902 թվականից սկսած մասնակցել է Բեռլինի գեղարվեստական շարժմանը։ Ծանոթ է եղել մեկ այլ գերմանացի խոշոր քանդակագործ՝ Գեորգ Կոլբեի հետ։ 1906 թվականին Լուի Տյուայոնը նշանակվել է Բեռլինի գեղարվեստի ակադեմիայի պրոֆեսոր։ 1907 թվականից ղեկավարել է քանդակի վարպետների ատելիեն։ 1910 թվականից Բեռլինի համալսարանի արվեստի պատվավոր դոկտոր է դարձել։ 'Լուի Տյուայոնը համարվում է Բեռլինի քանդակագործական դպրոցի մոդեռն ոճի նախակարապետը։ Լուի Տյուայոնը մահացել է 1919 թվականին 56 տարեկան հասակում ։
Ծանոթագրություններ
Կատեգորիա:Գերմանացի քանդակագործներ
Հարմոնիկ անալիզ
f(x)= +  տեսքը, որտեղ a_n և b_n գործակիցները որոշվում են
a_n=\frac{1}{n} ,
b_n=\frac{1}{n}f(x)sinnxdx, n=(1, 2...) բանաձևերով։
Հանգունորեն, միջակայքում արված f(x) ֆունկցիան որոշակի պայմանների դեպքում ներկայացվում է Ֆուրիեի ինտեգրալով՝
Վերջինս տրոհվում է երկու բանաձևերի՝
F(x)-ը կոչվում է f(x) ֆունկցիայի Ֆուրիեի ձևափոխություն։ Ֆուրիեի շարքերը և ձևափոխությունների տեսությունները կարևոր դեր են խաղում մաթեմատիկայի մի շարք բաժիններում, ֆիզիկայում, էլեկտրատեխնիկայում, ռադիոֆիզիկայում և այլն։ Հարմոնիկ անալիզի վերը նշված հարցերը ուսումնասիրել են դեռևս Բ. Ռիմանը, Ա. Լեբեգը, հետագայում սովետական մաթեմատիկոսներ Ն. Ն. Լուզինը, Դ. Ե. Մենշովը, Ա. Ն. Կոլմոգորովը, Ն. Կ. Բարին։ Հայ մաթեմատիկոսներից այդ բնագավառում զգալի ավանդ են ներդրել Մ. Մ. Ջրբաշյանը և Ա. Ա. Թալալյանը։
Տես նաև
Կատեգորիա:Հարմոնիկ անալիզ
Սերգեյ Գազարով
Սերգեյ Իշխանի Գազարով (Сергей Ишханович Газаров, ), ազգությամբ հայ, թատրոնի և կինոյի խորհրդային և ռուսական դերասան, կինոռեժիսոր, սցենարիստ և պրոդյուսեր։
Կենսագրություն
Սերգեյ Գազարովը ծնվել է Բաքվում։ Հայրը գինու գործարանի տնօրեն էր, իսկ մայրը` մասնագիտությամբ հաշվապահ ։ 1980 թվականին Սերգեյն ավարտել է Ռուսաստանի թատերական արվեստի ինստիտուտը և աշխատանքի անցել Մոսկվայի «Սովրեմեննիկ» թատրոնում։
1986-1991 թվականներին աշխատել է Օլեգ Տաբակովի ղեկավարության ներքո գտնվող թատրոն-ստուդիայում, որտեղ 1991 թվականին բեմադրել է «Ռևիզորը» ներկայացումը և արժանացել Ռուսաստանի թատերական գործիչների մրցանակին։ Նույն 1991 թվականին կազմակերպել է «Նիկիտա և Պյոտր» մասնավոր կինոընկերությունը։ 1998 թվականից հանդիսանում է Արմեն Ջիգարխանյանի ղեկավարության ներքո գործող Մոսկվայի դրամատիկական թատրոնի գլխավոր ռեժիսորը։
Անձնական կյանք
Սերգեյ Գազարովն ամուսնացած է եղել հայտնի դերասանուհի Իրինա Մետլիցկայայի հետ։ Նրանք ունեն երկու որդի` Նիկիտան և Պյոտրը։ 1997 թվականին Իրինա Մետլիցկայան մահացել է լեյկոզից։
Համաձայն որոշ տեղեկությունների, Սերգեյ Գազարովը կրկին ամուսնացել է և ունի որդի ։
Մասնակի ֆիլմագրությունը
Ռեժիսոր
Դերասան
Ծանոթագրություններ
Կատեգորիա:Խորհրդային դերասաններ Կատեգորիա:Ռուս դերասաններ Կատեգորիա:20-րդ դարի դերասաններ Կատեգորիա:Կինոռեժիսորներ այբբենական կարգով Կատեգորիա:Խորհրդային կինոռեժիսորներ Կատեգորիա:Ռուս թատերական ռեժիսորներ Կատեգորիա:«Ոսկե արծիվ» մրցանակի դափնեկիրներ Կատեգորիա:Ռուսաստանի թատերական արվեստի ինստիտուտի շրջանավարտներ Կատեգորիա:Ռուս սցենարիստներ Կատեգորիա:Ռուս պրոդյուսերներ Կատեգորիա:Խորհրդային պրոդյուսերներ
Շատհա
Շատհա (شطحة التحتا), քաղաք Սիրիայի Արաբական Հանարպետության հյուսիս-արևմուտքում, Համայի մարզի համանուն գավառում։
Crédit Agricole
Արտաքին հղումներ
Կատեգորիա:Ֆրանսիայի բանկեր
Ռաֆայել (անձնանուն)
Ռաֆայել (רפאל), եբրայական ծագում ունեցող անձնանուն։ Կազմված է ռֆա (բժշկել) և էլ (Աստված) բառերից. նշանակում է «բժշկություն Աստուծո»։ Իբրև անձնանուն տարածվել է կրոնի ազդեցությամբ։ Գործածված է հայերի մեջ 7-րդ դարից։ Ավելի տարածված է այս անվան եվրոպական ձևը (Ռաֆայել)։ Կա նաև Ռափայել կամ կրճատ՝ Ռափ ձևը, որից ստեղծվել է Ռափայելյան և Ռափյան ազգանունները։ Լայնորեն տարածված է Ռաֆայելյան ազգանունը։
Անձեր
Կատեգորիա:Անձնանուններ Կատեգորիա:Ճամբարի ժամանակավոր
Raphaël
Սերգեյ Մերկուրովի տուն-թանգարան
Սերգեյ Մերկուրովի տուն-թանգարան, Սերգեյ Մերկուրովի աշխատանքները ներկայցնող թանգարան Գյումրի քաղաքի կենտրոնում։
Ընդգրկված է Գյումրիի պատմության և մշակույթի անշարժ հուշարձանների ցանկում։
Ցուցադրություն
Թանգարանն ունի շուրջ 3000 նմուշ։ Թանգարանի հավաքածուն համալրված է հայտնի մարդկանց դիմաքանդակներով՝ Լև Տոլստոյ, Հովհաննես Թումանյան, կոմպոզիտոր Նիկոլայ Սկրյաբին, Լենին, Գեորգի Պլեխանով և այլն։ Ցուցադրված են հետմահու 30 դիմակներ, 13 քանդակներ։
Հասցե
Թանգարանը գտնվում է Գյումրու Հաղթանակի պողոտայում, Գյումրիի ժողովրդական ճարտարապետության և քաղաքային կենցաղի թանգարանին կից։
Արտաքին հղումներ
Կատեգորիա:Գյումրու թանգարաններ Կատեգորիա:1984 հիմնադրված թանգարաններ
Իզաբելլա Անդրեինի
Իզաբելլա Անդրեինի (Isabella Andreini, ծննդյան անունը՝ Իզաբելլա Կանալի, հայտնի է նաև որպես Իզաբելլա դա Պադովա, ), կոմեդիա դել'արտեի իտալացի դերասանուհի, որի պատվին կոչվել է Իզաբելլայի դիմակը, դրամատուրգ, բանաստեղծուհի։ Եղել է իր ժամանակի ամենահայտնի դերասաններից մեկը , 16-րդ դարի վերջին և 17-րդ դարի սկզբին հայտնի Վենետիկի իտալացի դերասանների ընտանիքի ներկայացուցիչ։
Ֆրանչեսկո Անդրեինիի կինը, Ջամբատիստա Անդրեինիի մայրը։
Կենսագրություն
Ծնվել է 1562 թվականին Պադովայում։ Չնայած նրա ընտանիքը հարուստ չի եղել, Իզաբելլան ստացել է լիարժեք դասական կրթություն։ Հետաքրքրվել է գրականությամբ, մշակույթով, տիրապետել է մի քանի լեզուների, որոնք հետագայում օգտագործել է իր La Pazzia d'Isabella («Իզաբելլայի ազտվածային խենթությունը») թատերական ներկայացման մեջ ։
1576 թվականին Իզաբելլա Անդրեինին տասնչորս տարեկան հասակում ընդունվել է Ֆլամինիո Սկալայի թատերախումբ։ Նա հանդես է եկել որպես «Ջելոզի» (I Gelosi) իտալական դերասանական թատերախմբի կազմում, որը վայելել է Հյուսիսային Իտալիայի արիստոկրատների հովանավորությունը, ելույթ ունեցել Իտալիայի և Ֆրանսիայի բարձրագույն սոցիալական շրջանակների ներկայացուցիչների առաջ։ Ֆրանսիայի թագավոր Հենրի III-ը սիրում էր դիտել այս թատերախմբի ներկայացումները և դիտել է նրանց ներկայացումը Վենետիկում, որտեղ Իզաբելլան նույնպես ելույթ է ունենեցել։ 1589 թվականին նա խաղացել է Ֆլորենցիայում Ֆերդինանդո I Մեդիչիի և Քրիստինա Լոթարինգացու հարսանեկան արարողության ժամանակ։ Խմբի հետ Իզաբելլա Անդրեինին աշխատել է մինչև իր մահը ։
Իզաբելլա Անդրիենին եղել է դիմակների թատրոնի ամենահայտնի դերասանուհին, իր անունը կրող քնարական հերոսուհու հմայիչ կերպարի ստեղծողը։ Իզաբելլան ունեցել է իմպրովիզացիայի յուրօրինակ շնորհ, աչքի է ընկել հազվագյուտ գեղեցկությամբ, խելքով և կրթությամբ, որոնք գովերգել են Տորկվատո Տասսոն, Ջամբատիստա Մարինոն և Գաբրիելլո Կյաբրերան։
Բեմում ելույթ ունենալուց բացի Իզաբելլա Անդրեինին շատ ժամանակ է նվիրե գրական գործունեությանը, գրել է պիեսներ և բանաստեղծություններ։ 1587 թվականից սկսած նրա սոնետները տպագրվել են իտալական զանազան գրքերում և ժողովածուներում։ «Միրտիլլա» («Mirtilla», 1588) պիեսի հրատարակումից հետո Իզաբելլա Անդրեինին սկսել է թղթակցել բազմաթիվ գրական գործիչների հետ, մասնակցել նրանց հանդիպումներին, ինչը արտառոց նվաճում էր այդ ժամանակի կնոջ համար։ 1601 թվականին դարձել է Accademia degli Intenti առընթեր գրական միության անդամ Պավիայում և վերցրել Accesa կեղծանունը։ Հռոմեական կարդինալ Ջորջիո Ցինտիո Ալդոբրանդինիի կողմից անցկացվող պոեզիայի մրցույթում Իզաբելլա Անդրեինին գրավել է երկրորդ տեղը՝ զիջելով բանաստեղծ Տորկվատո Տասսո։
Իր ստեղծագործությամբ Իզաբելլա Անդրեինին ոգեշնչել է ֆրանսիացի բազմաթիվ բանաստեղծների, մասնավորապես Իսահակ դյու Ռայերին (շուրջ 1631)։
1602 թվականին Իզաբելլա Անդրեինին «Ջելոզի» խմբի հետ շրջագայել է Իտալիայի հյուսիսում, իսկ 1603 թվականին՝ ելույթ է ունեցել Հենրի 4-ի և Մարիա Մեդիչիի պալատում Ֆոնտենբլոյում և Փարիզում։ Այս շրջագայությունը եղել է վերջինը նրա կյանքում. Իտալիա վերադառնալից Իզաբելլա Անդրեինին Լիոնի մերձակայքում մահացել է վիժումի հետևանքներից։ Այնտեղ էլ թաղվել է Սուրբ Խաչ եկեղեցում ։
Գրականություն
Կատեգորիա:Իտալացի դրամատուրգներ Կատեգորիա:Իտալացի կին գրողներ Կատեգորիա:Իտալացի բանաստեղծուհիներ Կատեգորիա:Իտալացի դերասանուհիներ
Number Ones (ալբոմ, Ջանեթ Ջեքսոն)
Number Ones, ամերիկացի երգչուհի և երաժիշտ Ջանեթ Ջեքսոնի հիթերի հավաքածուն՝ թողարկված 2009 թվականին A&M և Universal Music Enterprises լեյբլներում ։ Պրոդյուսերները եղել են Ջանեթ Ջեքսոնը, նրա եղբայր Մայքլ Ջեքսոնը, Ջիմի Ջեմը և Թեոդոր Լյուիսը, Ռոդնի «Darkchild» Ջերքինսը և այլք։ Ալբոմը հրատարակվել է երկու սկավառակների վրա և ներառում է 33 հիթ, որոնք գլխավորել են տարբեր հիթ-շքերթներ (Billboard Hot 100, Hot R&B/Hip-Hop Songs, Hot Dance Club Songs, Hot Adult Contemporary Tracks և այլն) Հյուսիսային Ամերիկայում, Եվրոպայում, Ավստրալիայում, Նոր Զելանդիայում, Ճապոնիայում և Հարավային Աֆրիկայում ։ Նրա մեջ մտել են երգեր հիմնականում երկու՝ երրորդ՝ Control (1986) և տասներորդ Discipline (2006)  ստուդիական ալբոմներից և մի քանի այլ ալբոմներից։ Նոր ալբոմային սինգլ «Make Me» երգը թողարկվել է 2009 թվականի սեպտեմբերի 22-ին և դարձել է 19-րդ № 1 հիթը Billboard Hot Dance Club Songs պարային հիթ-շքերթում ։
Ալբոմի մասին
Number Ones-ը դեբյուտացվել է ամերիկյան Billboard 200 հիթ-շքերթի № 22 հորիզոնականում՝ թողարկման առաջին շաբաթում ունենալով 40,374 վաճառված օրինակ (80,748 units) և արդյունքում հասել է 172,000 օրինակ (344,000 units) վաճառքի ԱՄՆ-ում ։ 2013 թվականի հուլիսին Number Ones ալբոմն ստացել է արծաթե հավաստագիր՝ Մեծ Բրիտանիայում ունենալով ավելի քան 60,000 վաճառված օրինակ ։ «Make Me» սինգլը դարձել է Ջանեթ Ջեքսոնի 19-րդ № 1 հիթը ԱՄՆ-ի պարային Hot Dance Club Songs հիթ-շքերթում ։ Ջանեթ Ջեքսոնը դարձել է պատմության մեջ միակ կատարողը, ով այդպիսի մրցանակներ է ստացել Dance/Club հիթ-շքերթում չորս տասնամյակի ընթացքում՝ սկսած 1980-ականից և մինչև 2010-ական թվականներին (նրա առաջին հիթ-փոփերը եղել է 1986 թվականին, հետո նրան գերազանցել են Մադոննան, Բիյոնսեն և Ռիհաննան) ։
Երգացանկ
Ամերիկյան (Number Ones) և միջազգային (The Best) հրատարակություն
Արտաքին հղումներ
Կատեգորիա:Ջանեթ Ջեքսոնի ալբոմներ
Նինո Բասիլիա
Կենսագրություն
Նինո Բասիլիան ծնվել է Վրաստանում։ Սովորել է Թբիլիսիի մանկավարժական համալսարանի բանասիրության ֆակուլտետում։ Հեղինակել է մի քանի վեպեր, ֆիլմերի և հեռուստատեսային սերիալների սցենարներ։ Մոսկվայում անցել է Սցենարիստների և ռեժիսորների բարձրագույն դասընթացները, այնուհետև վերադարձել է Վրաստան և նկարահանել մի քանի վավերագրական ֆիլմ, բեմադրել է ներկայացումներ, տեղական հեռուստատեսություններից մեկում եղել վավերագրական ֆիլմերի ռեժիսոր ։ 2016 թվականին նկարահանել է իր առաջին խաղարկային ֆիլմը՝ «Աննայի կյանքը»  ։
Արմենիա Մարիոթ
Պատմություն
Հյուրանոցի շենքը կառուցվել է 1950 թվականին հայկական վարդագույն տուֆից և կանգնեցված է բազալտե հիմքի վրա (ճարտարապետներ Մարկ Գրիգորյան, Էդուարդ Սարապյան, կոնստրուկտոր-հեղինակ՝ Կոստանդին Ալթունյան)։ Որպես «Արմենիա» հյուրանոց սկսել է գործել 1958 թվականից։ Խորհրդային ժամանակաշրջանում եղել է գլխավոր տուրիստական հյուրանոցը։ Խորհրդային միության փլուզումից հետո հյուրանոցը մասնավորեցվել է և ձեռք է բերվել AK Development կազմակերպության կողմից։ 1998 թվականին AK Development կազմակերպությունը 40 միլիոն դոլար ներդրումով հիմնովին վերանորոգել է հյուրանոցն՝ այն համապատասխանեցնելով միջազգային չափանիշներին։ Հյուրանոցն անվանվել է Armenia Marriott Hotel Yerevan :
Ծառայություններ
Արմենիա Մարիոթ հյուրանոցն ունի 3 մասնաշենք՝ Արարատ, Արմենիա և Նոր մասնաշենք։ Հյուրանոցն ունի
Արտաքին հղումներ
Կատեգորիա:Երևանի հյուրանոցներ
ԱՄՆ գյուղդեպարտամենտ
Ամերիկայի Միացյալ Նահանգների գյուղդեպարտամենտ (United States Department of Agriculture, հապավումը՝ USDA), հայտնի նաև որպես Գյուղատնտեսության դեպարտամենտ (Agriculture Department), Միացյալ Նահանգներում գործող դաշնային գործադիր կառույց։ Պատասխանատու է գյուղատնտեսության, անտառաբուծության և պարենի ոլորտներում դաշնային կառավարության քաղաքականության մշակման և իրականացման համար։ Կառույցի նպատակների մեջ է մտնում ֆերմերների և ագարակատերերի կարիքների բավարարումը, գյուղատնտեսական առևտրի և արտադրության խթանումը, սննդի անվտանգության ապահովումը, բնական ռեսուրսների պաշտպանությունը, գյուղական համայնքների օժանդակումը, ինչպես նաև Միացյալ Նահանգներում և դրա սահմաններից դուրս սովի վերացումը։
Դեպարտամենտի քարտուղարի պաշտոնը զբաղեցնում է Դեմոկրատական կուսակցության անդամ, Այովայի նախկին նահանգապետ Թոմ Վիլսեքը։
Դեպարտամենտի ծրագրով 1992-2005 թվականներին Հայաստանում գործել է «ԱՄՆ գյուղդեպարտամենտի Մարքեթինգի աջակցության ծրագիր» (ԱՄՆ ԳԴ-ՄԱԾ, USDA-MAP) նախագիծը ։
Արտաքին հղումներ
Կատեգորիա:Գյուղատնտեսության նախարարություններ Կատեգորիա:ԱՄՆ-ի նախարարություններ
Լեսպերոն
Լեսպերոն (Lespéron), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 320 մարդ, բնակչության խտությունը` 12.81 մարդ/կմ²։ Բնակավայրը զբաղեցնում է 24.99 կմ² տարածք։
Աշխարհագրություն
Գտնվում է Փարիզ քաղաքից 480 կմ հարավ, Լիոն քաղաքից` 140 կմ հարավ-արևմուտք, Պրիվա քաղաքից` 60 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վարդակակաչների թերակղզի
Վարդակակաչների թերակղզի (Полуостров тюльпанов), տեսարժանություն, որը գտնվում է Ռուսաստանի Դաշնության Ռոստովի մարզի Օռլովսկի գյուղում, Մանիչ գետի հովտի տարածքում։ Հաճախելիությունն առավել մեծ է ապրիլի երկրորդ կեսին` վարդակակաչների զանգվածային ծաղկման ժամանակ ։
Պատմություն
Ամեն տարի ապրիլի երկրորդ կեսին Մանիչ գետի հովտում տեղի է ունենում վարդակակաչների զանգվածային ծաղկում, որոնց թվում են Գեսների և Բիբերշտայնի վարդակակաչները, Շրենկի կարմիր վարդակակաչները և երկգույն սպիտակ վարդակակաչները։ Ծաղկող վարդակակաչները ձևավորում են մեծ տարածքներ, որոնք զբոսաշրջիկները կարող են դիտել արգելոցի աշխատակիցների ուղեկցությամբ։ Վարդակակաչների թերակղզին Մանիչ գետի հովտի զբոսաշրջային օբյեկտներից է ։
Արգելոցի տարածքում հանգստի վայրեր կազմակերպելն արգելվում է, ուստի տեղի բնակիչները հանգստանում են լճակներում, որոնք հիմնվել են 1911-1960-ական թվականներն ընկած ժամանակահատվածում։ Վարդակակաչներն աճում են չվարած տափաստանի հողին։ Տարեցտարի ծաղիկների քանակի կրճատման միտումներ չեն նկատվում։ Բացի վարդակակաչներից, հովտում կարելի է տեսնել հիրիկներ, փետրախոտ, օշինդր, իշառվույտ, կառ, փշաքեղ ։
Ռոստովի մարզի Օռլովսկի շրջանում, սկսած 2012 թվականից, անցկացվում է «Ներբողված տափաստան» փառատոնը։ Միջոցառումը հետաքրքրություն է ներկայացնում նրանց համար, ում անտարբեր չէ տափաստանի բնությունը։ 2015 թվականին փառատոնն այցելել է շուրջ երեք ու կես հազար մարդ։ Զբոսաշրջիկները հնարավորություն ունեին դիտելու ծաղկող վարդակակաչներով տարածքները ։
Ծանոթագրություններ
Կատեգորիա:Ռոստովի մարզի Օռլովսկի շրջան Կատեգորիա:Ռոստովի մարզի տեսարժան վայրեր
Աբրո
Աբրո (Մկրտիչ Սահակյան), հայ ազգային-ազատագրական շարժման գործիչ։ Ապրել է Կինավթագործարանում, հիմնել բանվորական խմբեր, որոնց դրամական միջոցներով օգնել է Արևմտյան Հայաստան մեկնող մտավորական գործիչներին ու կամավորներին։ 1895 թվականին փոքր խմբով անցել է ռուս-թուրքական սահմանը և հասել Տարոն, հիմնել տեղի դաշնակցական կազմակերպությունը։ Մեծ ժողովրդականություն է ձեռք բերել Տարոնի և Սասունի գավառներում։ Գործունեության հիմնական նպատակը ժողովրդին զինելն ու ինքնապաշտպանության նախապատրաստելն էր։ Մեզրեուր սարից իջնելիս մնացել է ձյան տակ և խեղդվել։ Թաղված է Գելիեգուզանում։
Կատեգորիա:Ֆիդայական կեղծանուններ Կատեգորիա:Հայ քաղաքական գործիչներ Կատեգորիա:Հայ հասարակական գործիչներ
Օլավու Բիլակ
Օլավու Բիլակ (Olavo Bilac, ), բրազիլացի բանաստեղծ, լրագրող, թարգմանիչ։ Եղել է պառնասիզմ գրական ուղղության ամենանշանավոր ներկայացուցիչներից մեկը Բրազիլիայում։ 1907 թվականին Fon-Fon ամսագիրը նրան հռչակել է «բրազիլացի բանաստեղծների իշխան»։ Բիլակը լայնորեն ճանաչվել ու համբավվել է հատկապես բրազիլական դրոշին ձոնած օրհներգի և պորտուգալերենին նվիրած տպավորիչ սոնետի շնորհիվ ։ Նա եղել է Բրազիլական գրականության ակադեմիայի հիմնադիր անդամներից մեկը. այդ կաճառում մինչև իր վախճանը զբաղեցրել է 15-րդ աթոռը (1897-1918 թթ.): Հռչակվել է պարտադիր զինվորական ծառայության հովանավոր Բրազիլիայում, քանի որ եռանդուն կերպով պայքարել է երկրում զինվորական պարտադիր ծառայություն մտցնելու օգտին ։
Կենսագրություն
Ծնվել է Ռիո դե Ժանեյրոյում։ 15 տարեկանում դարձել է դաշնային համալսարանի ուսանող, սկսելէ բժշկագիտություն ուսումնասիրել, բայց լրիվ դասընթացը չի ավարտել։ Ավելի ուշ ընդունվել է Սան Պաուլուի համալսարանի իրավաբանական ֆակուլտետը, բայց այս բարձրագույն ուսումնական հաստատությունն էլ անավարտ թողնելով՝ տարվել է լրագրությամբ ու գրական աշխատանքով։ Բացի այդ, պետական ծառայության է անցել՝ որպես դպրոցական տեսուչ։ Նրա առաջին սոնետը տպագրվել է 1884 թվականին,  Gazeta de Notícias-ում։ 1891 թվականին չորս ամսով բանտարկվել է երկրի նախագահ Ֆլորիան Պեյշոտուի դեմ բողոքի ցույցերի մասնակցելու պատճառով։ 1897 թվականին նրա անվան շուրջ աղմուկ է բարձրացել նաև այն կապակցությամբ, որ ավտոմեքենայի կառավարումը կորցնելով՝ բախվել է ծառին, այդպիսով՝ դարձել է ավտովթարում հայտնված առաջին մարդը Բրազիլիայում։
Բիլակը, չափածո գործերից զատ, հեղինակել է նաև երգիծական երկեր, պատմվածքներ, քրոնիկներ, մանկական ստեղծագործություններ, հրատարակության է պատրաստել մի շարք դասագրքեր։ Բացի այդ, գերմաներենից մեծ վարպետությամբ թարգմանել է Վիլհելմ Բուշի գլուխգործոցը համարվող երկը՝ «Max und Moritz»-ը և լույս ընծայել Juca e Chico խորագրով ։
Բիլակը երբևէ չի ամուսնացել, երեխաներ չի ունեցել։ 1917 թվականին դարձել է Սան Պաուլուի համալսարանի պատվավոր պրոֆեսոր, չնայած բարձրագույն կրթություն չուներ։
Արտաքին հղումներ
Կատեգորիա:Բրազիլացի գրողներ Կատեգորիա:Բանաստեղծներ այբբենական կարգով Կատեգորիա:Բրազիլացի բանաստեղծներ
Լը Շարմել
Լը Շարմել, համայնք Ֆրանսիայում՝ Պիկարդիայի երկրամասի Էնա գավառում։ Մտնում է Ֆեր ան Տարդենուա կանտոնի կազմի մեջ։ Շրջանի համայնքը Շատո Տերրին է։
Համայնքի INSEE կոդը՝ 02164:
Բնակչություն
2010 թվականի տվյալներով՝ համայնքի բնակչությունը կազմում է 322 մարդ։
Տնտեսություն
2010 թվականին համայնքի 210 աշխատունակ (15-64 տարեկան) բնակիչների 144-ը տնտեսապես ակտիվ էին, 66-ը՝ ոչ ակտիվ (ակտիվության ցուցանիշը կազմել է 68,6 %, 1999 թվականին եղել է 71,1%)։ 144 տնտեսապես ակտիվ բնակիչներից աշխատում էին 127-ը (66 տղամարդ և 61 կին), գործազուրկ էին 17 մարդ (10 տղամարդ և 7 կին)։ 66 տնտեսապես ոչ ակտիվ բնակիչներից 17-ը եղել են աշակերտներ կամ ուսանողներ, 30-ը՝ թոշակառուներ, 19-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Էնա դեպարտամենտի կանտոններ
Լը Վերգիե
Լը Վերգիե (Le Verguier), համայնք Ֆրանսիայում՝ Պիկարդիա երկրամասի Էնա գավառում։ Մտնում է Սեն Կանտեն կանտոնի կազմի մեջ։ Կումունայի շրջանը Սեն Կանտենն է։
Համայնքի INSEE կոդը՝ 02782:
Բնակչություն
2010 թվականին համայնքի բնակչությունը կազմել է 224 մարդ։
Տնտեսություն
2010 թվականին համայնքի 160 աշխատունակ (15-64 տարեկան) բնակիչների 116-ը տնտեսապես ակտիվ էին, 44-ը՝ ոչ ակտիվ (ակտիվության ցուցանիշը կազմել է 72,5%, 1999 թվականին եղել է 64,7%)։ 116 տնտեսապես ակտիվ բնակիչներից աշխատում էին 95-ը (62 տղամարդ և 33 կին), գործազուրկ էին 21 մարդ (6 տղամարդ և 15 կին)։ 44 տնտեսապես ոչ ակտիվ բնակիչներից 9-ը եղել են աշակերտներ կամ ուսանողներ, 17-ը՝ թոշակառուներ, 18-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Օղակա-գծային տաուտոմերիա
Օղակա-գծային տաուտոմերիա, միացության գոյություն միաժամանակ 2 ձևով՝ օղակային և գծային։ Հիդրօքսիլ խումբ պարունակող իմինները ցուցաբերում են օղակա-գծային տաուտոմերիա։ Օղակա-գծային տաուտոմերիայի գոյությունը հիդրօքսիիմինների մոտ առաջին անգամ հաղորդվել է Կոպոյի և նրա աշխատակիցների կողմից 1942 թ-ին։ Այն հիմնված է մի շարք ալդեհիդների և կետոնների էթանոլամինի հետ կոնդենսացումից ստացված արգասիքների մոլեկուլային ռեֆրակցիայի վրա։ Այսինքն՝ հիդրօքսիիմինները միաժամանակ կարող են գոյություն ունենալ և գծային և օղակային ձևով։ Ստեղծված տաուտոմեր հավասարակշռության վրա կարող են ազդել մի շարք գործոններ՝ ռեագենտների ընտրությունը, լուծիչի տեսակը, կատալիզատորը և այլն, որի հետևանքով կարող է ռեակցվել տաուտոմերներից մեկը [2]։ Նշված համակարգերում տաուտոներ հավասարակշռության գոյությունը միանշանակորեն ապացուցվել է ԻԿ և ՄՄՌ-սպեկտրոսկոպիայի միջոցով ՄակԴոնախի և Սմիտի կողմից [3]։ Այս կամ այն տաուտոմեր ձևերի կայունացման համար, որպես օրենք, կարեոր նշանակություն ունեն համապատասխան կապերի էներգիայի մեծությունները և զուգորդումը։ Երկու տաուտոմեր ձևերը տարբերվում են միմյանցից մի քանի կապերով՝ իմիններում C=N և O-H կապերի փոխարեն օքսազացիկլոալկանները ունեն C-O, N-H և C-N կապերը։ Առաջին երկու կապերում գումարային էներգիան կազմում է մոտավորապես 253, իսկ մյուս երեք կապերում՝ 247 կկալ/մոլ [4]։ Այսպիսով, իմինային ձևը մոտավորապես 6 կկալ/մոլ-ով ավելի կայուն է ցիկլային ձևից։ Ելնելով այս տվյալներից և զուգորդման էֆեկտից, ցույց է տրվել, որ իմինները, որոնք ստացվում են արոմատիկ և հետերոցիկլիկ ալդեհիդների փոխազդեցությունից էթանոլ- և պրոպանոլամինների հետ, հիմնականում գտնվում են գծային տաուտոմեր ձևում [5,6]։
Գազետնի նրբանցք (Դոնի Ռոստով)
Գազետնի նրբանցք (Газетный переулок), նրբանցք Ռուսաստանի Դաշնության Դոնի Ռոստով քաղաքի կենտրոնում։ Ձգվում է Բերեգովայա փողոցից (գրեթե Դոնի առափ) մինչև Վարֆոլոմեևի փողոց։ Շինությունների համարակալումը կատարվում է Բերեգովայա փողոցից։
Պատմություն
Գազետնի նրբանցքը մինչև Հոկտեմբերյան հեղափոխությունը կոչվել է Կազանսկի` այն եկեղեցու անունով, որը գտնվել է Նիկոլսկայա և Կազանսկայա փողոցների միջև (այժմ` Սոցիալիստիչեսկայա և Սերաֆիմովիչի փողոցներ)։ Գազետնի նրբանցք է կոչվել հեղափոխությունից հետո։ Կազանսկի նրբանցքում, սկսած Տուրգենևի փողոցից մինչև Բոլշայա Սադովայա փողոց, սիրով բնակվել են իրավաբանները, բժիշկները, շինարարական կապալառուները։ Տեղը համարվել է հեղինակավոր։
Նոր տնտեսական քաղաքականության (ՆԷՊ-ի) տարիներին Գազետնի նրբանցքը ձեռք բերեց «կարմիր լապտերների» շրջանի համբավ. նախաձեռնող տատիկներն այնտեղ իրենց սենյակները ամբողջ թաղամասերով հանձնում էին մարմնավաճառներին ։ Գազետնի նրբանցքի պատմության այս ժամանակաշրջանն ավարտվեց 1926 թվականից հետո։ Բոլոր մարմնավաճառներին Գազետնի նրբանցքից հավաքեցին և կազմակերպված ուղարկեցին Սոլովկի հատուկ նշանակության ճամբար ։
Ծանոթագրություններ
Կատեգորիա:Դոնի Ռոստովի փողոցներ
Վագրը, որ եկել է թեյ խմելու
«Վագրը, որ եկել է թեյ խմելու», բրիտանացի գրող, նկարիչ Ջուդիթ Կերի մանկական նկարազարդ գիրքը խոսել կարողացող վագրի մասին, որը հյուր էր եկել Սոֆի անունով փոքրիկ աղջկան և նրա մորը։ Գիրքը տպագրվել է 1968 թվականին «HarperCollins» հրատարակչությունում, ինչից հետո այն մեծ քանակով վերահրատարակվել է։ Այն շատ արագ Մեծ Բրիտանիայում դարձել է ամենասիրված մանկական գրքերից մեկը, նաև թարգմանվել է մի քանի օտար լեզուներով։
Պատմություն
Գրքի մտահղացումը գրողի մոտ առաջանում է այն բանից հետո, երբ նրանք երեքամյա դստեր հետ միասին գնում են կենդանաբանական այգի։ Նրանք ստիպված են եղել տանը շատ երկար ժամանակ մենակ մնալ, քանի որ հայրը շատ հաճախ էր ճանապարհորդում, և այսպես առաջանում է անսպասելի հյուրի մասին սյուժեն։ Կերն այս պատմությունը պատմում է աղջկան, իսկ երբ նրա որդի Մետյուն կարդալու համար որևէ գիրք է խնդրում դպրոցական անհետաքրքիր գրքերից բացի, նա այդ ամենը գրի է առնում։ Կերը, ով ծագումով գերմանացի է և մեծացել է Գերմանիայում, որոշում է գրել հնարավորինս պարզ տեքստ, որն ունենա շատ նկարներ, որպեսզի իր երեխաներն անգլերենը հաճույքով սովորեն ։
Միսիս Նորիս
Նրա անունը Ջոան Ռոուլինգը վերցրել է Ջեյն Օսթինի "Մենսֆիլդ-պարկ" վեպից, որտեղ միսիս Նորիսը գրոտեսկային, ծայրահեղ պճնամոլ այրի էր, ով հետևում էր պատանի երկվորյակների վարքին։ Ռոուլինգը ակնհայտորեն նմանեցրել է Ֆիլչի կատվին՝ Ջեյն Օսթինի կերպարի հետ ։
Միսիս Նորիսը նույնքան նողկալի է, որքան իր տերը՝ Արգուս Ֆիլչը, ինչը նրան ամբողջ Հոգվարթսում առանձնացնում է ։ Միսիս Նորիսը նրան ամեն անգամ տեղեկացնում է դպրոցում կարգ ու կանոն խախտողների մասին։ Իր տեսակով Միսիս Նորիսի հակապատկերը Հերմայոնիի կատուն է ։
Վագրը, որ եկել է թեյ խմելու
Թարգմանությունները
Գիրքը թարգմանվել է գերմաներեն (Ein Tiger kommt zum Tee), շվեդերերեն (En tiger i köket), դանիերեն (Tigeren der kom til te), նորվեգերեն (Tigeren, som kom til te), աֆրիկյան (Die Tier wat kom tee drink het), ֆրանսերեն(Le grand goûter de Monsieur Tigre), իսպաներեն (El tigre que vino a tomar el té), գալիսերեն (O tigre que veu tomar o té), կատալոներեն(El tigre que va venir a berenar), պորտուգալերեն (O tigre que veio tomar chá), վալիերեն (Y Teigr a Ddaeth i De)  իռլանդերեն (An tíogar a tháinig chun tae), բասկերեն (Meriendatzera etorri zen tigrea), ճապոներեն (おちゃのじかんにきたとら), ռուսերեն (2012 թվական, «Մելիք Փաշաև» հրատարակչություն, թարգմանիչ՝ Մարինա Արոմշտամ) և այլ լեզուներով։
Միսիս Նորիս
Ծանոթագրություններ
Կատեգորիա:Կերպարներ այբբենական կարգով Կատեգորիա:Մանկական գրականության կերպարներ Կատեգորիա:Հարրի Փոթեր Կատեգորիա:Հարրի Փոթերի կերպարներ Կատեգորիա:Հորինված կատուներ
Վագրը, որ եկել է թեյ խմելու
Թատերական բեմադրություններ
2008 թվականին, երբ լրանում էր գրքի հրատարակության 40 տարին, Լոնդոնում տեղի է ունեցել երաժշտական բեմադրություն՝ հիմնված այդ գրքի սյուժեի վրա (բեմադրության հեղինակ՝ Դեյվիդ Վուդ) ։
Սուրան (Համա)
Սուրան (صوران), քաղաք Սիրիայի Արաբական Հանրապետության Համայի մարզի Համայի գավառում համանուն շրջանի վարչական կենտրոնն է։
Մկրտիչ Թաշճյան
Մկրտիչ Տիգրանի Թաշճյան, հայ դերասան, ռեժիսոր։
Եղել է Սյուզան Գարագաշի առաջին ամուսինը։
Սուրան (Համա)
Բնակչություն
Ըստ 2004 թվականի մարդահամարի տվյալներով քաղաքի բնակչությունն կազմում է 29,100 մարդ, իսկ համանուն շրջանի բնակչությունն իր շրջակա 44 գյուղերով և ավաներով կազմում է 90,654 մարդ ։
Մկրտիչ Թաշճյան
Կենսագրություն
Մկրտիչ Թաշճյանը ծնվել է 1885 թվականին Արևմտյան Հայաստանում։ Նրա գործունեության սկզբնական շրջանը եղել է Կովկասում։ 1906 թվականին Թիֆլիսում սկսել է բեմական գործունեությունը։ Նրա թատերախմբերում տարբեր տարիների խաղացել են Վահրամ Փափազյանը, Վաղարշ Վաղարշյանը, Գուրգեն Ջանիբեկյանը և ուրիշներ։ 1917 թվականից բնակվել և ստեղծագործել է Թավրիզում, իր շուրջ համախմբել թատերասերների և հիմնել «Սիրողականների խումբը»։ Այս շրջանում բեմադրել է ներկայացումներ հայերենով և ադրբեջաներենով։ 1930-ական թվականներից՝ Թեհրանում, ապա՝ Աբադանում ։
Սուրան (Համա)
Տրանսպորտ
Ամենամոտ քաղաքացիական օդանավակայանը Բասիլ ալ-Ասադի անվան միջազգային օդանավակայան (Bassel Al-Assad International Airport) է, որ գտնվում է Լաթակիայում։
Մկրտիչ Թաշճյան
Կենսագրություն
Բացի թատերական գործունեությունը, Թաշճյանն օժտված է եղել նկարելու առանձնահատուկ ձիրքով։ 1933 թվականին Թավրիզում կայացած Իրանի ազգային ցուցասրահի գլխավոր սրահի հարդարումը վստահվեց նրան։ Թաշճյանի դուստրը՝ Լեոնի Թաշճյանը, հորից ժառանգել է նկարելու ձիրքը։
Սուրան (Համա)
Ծանոթագրություններ
Կատեգորիա:Սիրիայի քաղաքներ Կատեգորիա:Համայի գավառ
Մկրտիչ Թաշճյան
Դերեր
Մկրտիչ Թաշճյանը եղել է ռեալիստական խաղաոճի դերասան։
Ձևավորել է իր բեմադրությունները։
Ծանոթագրություններ
Կատեգորիա:Հայ դերասաններ Կատեգորիա:Հայ ռեժիսորներ
Բաբկեն Սյունի
Բաբկեն Սյունի (Պետրոս Փարյան), հայ ազգային-ազատագրական շարժման գործիչ։